tomron87/hebrew-wikipedia-sentences-corpus huggingface dataset:
3 בספטמבר 1783 – מלחמת העצמאות של ארצות הברית מסתיימת: נחתם חוזה פריז בין בריטניה לארצות הברית
1780–1784: מלחמת אנגלו-מייסור השנייה – סולטאן ממלכת מייסור, חיידר עלי, משתף פעולה עם האימפריה המראטהית במתקפה על סולטנות קרנאטקה הסמוכה.
מתקפה זו גוררת תגובה בריטית וצרפתית שמשיבה את הסטטוס קוו למקומו.
1785: מלחמת בורמה-סיאם – מספר שנים לאחר שסיאם מגדילה משמעותית את שטחה והשפעתה בדרום מזרח אסיה, מתקיים ניסיון פלישה נגדי משמעותי מצד בורמה, הנהדף רק בקושי רב.
כיבוש נג'ד – לאחר מספר עשורים של מאבקים על ההגמוניה במרכז חצי האי ערב, עבד אל-עזיז אבן מוחמד מבית סעוד מרחיב את שטחי שליטתו ומשתלט לאורך העשור על כל אזור נג'ד.
1 במרץ 1781 – עם אישורו במרילנד, נכנס לתוקף תקנון הקונפדרציה, המסמך המאחד את מדינות ארצות הברית
16 באפריל 1782 – הנרי גרטן מכריז על עצמאותו של הפרלמנט של אירלנד וכי מעתה ישררו במדינה רק חוקיה שלה, לאחר מאות שנים בהן שלט החוק הבריטי
3 בספטמבר 1783 – מלחמת העצמאות של ארצות הברית מסתיימת באופן רשמי עם חתימת חוזה פריז אשר הכיר רשמית בעצמאותה של ארצות הברית מבריטניה וקבע את הגבולות של האומה החדשה.
3 ביוני 1784 – הקונגרס הקונטיננטלי מקים את צבא ארצות הברית
1784 – תרגום ראשון של כתבי קודש הינדואיסטים לאנגלית, מתחיל את ראשית ההשפעה ההינדואיסטית על המערב, שתיצור זרמים שונים במאות השנים הבאות.
28 באפריל 1787 – פורץ המרד על הבאונטי, המורדים משתלטים על הספינה ונוטשים את הקפטן ויליאם בליי בסירה עם עוד 18 מלחים בלב האוקיינוס השקט
14 במאי 1787 – בעיר פילדלפיה אשר בפנסילבניה נציגים ראשונים מגיעים לוועידת החוקה אשר תוביל לניסוח חוקת ארצות הברית
17 בספטמבר 1787 – חוקת ארצות הברית מוכרזת בפילדלפיה
18 בדצמבר 1787 – לואי השישה עשר מכריז שיכנס את אספת המעמדות
1787 – האימפריה הבריטית משלימה את השתלטותה על הטריטוריה של סיירה לאון
2 בינואר 1788 – ג'ורג'יה אשררה את חוקת ארצות הברית ובכך הפכה למדינה הרביעית בארצות הברית
9 בינואר 1788 – קונטיקט היא המדינה החמישית המאשרת את החוקה של ארצות הברית
18 בינואר 1788 – העבריינים הראשונים מגיעים מממלכת בריטניה הגדולה לאוסטרליה, ויוצרים את מושבת העונשין הראשונה
26 בינואר 1788 – מוקמת מושבת העונשין הראשונה באוסטרליה
7 בפברואר 1788 – מסצ'וסטס היא המדינה השישית שמאשררת את חוקת ארצות הברית
23 במאי 1788 – קרוליינה הדרומית היא המדינה השמינית שמאשררת את חוקת ארצות הברית ומצטרפת בפועל לארצות הברית
26 ביולי 1788 – ניו יורק מאשררת את חוקת ארצות הברית והופכת למדינה ה-11 בארצות הברית
4 בפברואר 1789 – ג'ורג' וושינגטון נבחר לנשיאה הראשון של ארצות הברית
4 במרץ 1789 – הקונגרס של ארצות הברית מתכנס לראשונה
30 באפריל 1789 – ג'ורג' וושינגטון מושבע בניו יורק כנשיאה הראשון של ארצות הברית
5 במאי 1789 – אספת המעמדות הצרפתית מתכנסת לראשונה מאז 1614
17 ביוני 1789 – המהפכה הצרפתית: האספה הלאומית מתכנסת לראשונה
9 ביולי 1789 – הקמת האספה המכוננת הלאומית בצרפת
14 ביולי 1789 – המהפכה הצרפתית: פריזאים מסתערים על כלא הבסטיליה בפריז ומשחררים שבעה אסירים פוליטיים
15 ביולי 1789 – המרקיז דה לה פאייט על ידי תרועות הקהל, מתמנה לראש המשמר הלאומי של פריז
27 ביולי 1789 – הממשל הפדרלי בארצות הברית מקים את מחלקת המדינה של ארצות הברית (Department of State), שנקראה במקור Department of Foreign Affairs
10 באוגוסט 1789 – חיילי המהפכה הצרפתית אוסרים את לואי ה-16, מלך צרפת
26 באוגוסט 1789 – האספה המכוננת הלאומית של צרפת מפרסמת את הצהרת זכויות האדם והאזרח
25 בספטמבר 1789 – הקונגרס האמריקאי בוחר להעביר את מגילת הזכויות
5 באוקטובר 1789 – בצעדת הנשים על ורסאי, אלפי נשים חמושות פרצו לארמון וגרמו למלך לואי ה-16 ומלכתו מארי אנטואנט לחזור לפריז כאסירים, אירוע ששינה את מהלך המהפכה הצרפתית
20 בנובמבר 1789 – ניו ג'רזי נהיית המדינה הראשונה בארצות הברית המאשררת את מגילת הזכויות האמריקאית
21 בנובמבר 1789 – צפון קרוליינה מאשרת את החוקה ומצטרפת כמדינה ה-12 של ארצות הברית
24 ביולי 1783 – חתימת חוזה גאורגייבסק החוזה שהופך את כארתלי-קאחתי למדינת חסות של האימפריה הרוסית
2 בינואר 1782 – כתב הסובלנות ניתן ליהודי אוסטריה
6 ביולי 1785 – הדולר האמריקני נבחר פה אחד כמטבע של ארצות הברית.
1786 – האמנה האנגלית-צרפתית – בה נחתמות מספר הבנות חלוציות מבחינת יישומה של כלכלה ליברלית, המסירה חסמי כניסה לשוק.
האמנה היא נקודת ציון בסיום המלחמה הכלכלית המתמשכת בין המעצמות.
5 בפברואר 1783 – רעידת אדמה בעוצמה של 7.0 בסולם ריכטר הורגת 25,000 איש במחוז קלבריה שבדרום איטליה
8 ביוני 1783 – הר הגעש לאקי באיסלנד מתפרץ.
1781–1782: מתועדת באירופה מגפת שפעת שנחשבת לקטלנית ביותר ביבשת ב-50 השנים הבאות.
1788–1789: מגפה, ככל הנראה אבעבועות שחורות, מגיעה עם הבריטים לאוסטרליה ומתפרצת באי.
22 באוגוסט 1780 – ספינתו של ג'יימס קוק, "רזולושן", שבה לאנגליה (קוק עצמו נהרג בהוואי במהלך ההפלגה)
13 במרץ 1781 – ויליאם הרשל מגלה את כוכב הלכת אורנוס
14 בדצמבר 1782 – האחים מונגולפייה מפריחים את הכדור פורח הראשון שלהם
1783 – ויליאם הרשל מגלה לראשונה ננס לבן
21 בנובמבר 1783 – הטיסה הראשונה בכדור פורח שאינו מעוגן לקרקע מתבצעת בפריז
7 בינואר 1785 – לראשונה בהיסטוריה חוצים בדרך אוויר את תעלת למאנש בעזרת כדור פורח
1 באוגוסט 1786 – קרוליין הרשל מגלה את כוכב השביט הראשון מבין השמונה שגילתה
8 באוגוסט 1786 – ז'אק באלמה ומישל פאקארד מעפילים לראשונה לפסגת המון בלאן
11 ביוני 1788 – מגלה הארצות הרוסי גרסים איזמיילוב מגיע לאלסקה
עשור זה הוא שיא יצירתו המוזיקלית של וולפגנג אמדאוס מוצרט, והוא יוצר בתקופה זו כמה מיצירותיו המוכרות ביותר, כמו אופרת הבופה נישואי פיגארו (1786) והאופרה דון ג'ובאני (1787).
לאורך העשור מפרסם הפילוסוף עמנואל קאנט מספר ספרים בולטים, בהם ביקורת התבונה הטהורה (1781), הקדמות לכל מטפיזיקה בעתיד (1783), הנחת יסוד למטפיזיקה של המידות (1785) וביקורת התבונה המעשית (1788).
הקיסר יוסף השני (האימפריה הרומית הקדושה)
שנות ה-90 של המאה ה-17 היו העשור העשירי והאחרון של המאה ה-17, החלו ב־1 בינואר 1690 והסתיימו ב־31 בדצמבר 1699.
12 ביולי 1690 – קרב בוין בין ויליאם מאוראנז' והפרוטסטנטים וג'יימס השני, מלך אנגליה והקתולים.
29 ביולי 1693 – מלחמת הברית הגדולה: קרב לנדן - צרפת זוכה בניצחון פירוס על כוחות הברית בהולנד
11 בספטמבר 1697 – האוסטרים מביסים את העות'מאנים בקרב זנטה.
24 באוגוסט 1690 – נוסדת העיר כלכותה (קולקטה) בהודו
25 בספטמבר 1690 – העיתון הראשון של אמריקה, Publick Occurrences Both Forreign and Domestick, מפורסם בפעם הראשונה והאחרונה
1 במרץ 1692 – מתחילים משפטי המכשפות בסיילם, כאשר שרה אוסבורן וטיטובה מובאות בפני חבר שופטים מקומיים.
זהו תחילתה של התופעה המכונה ציד המכשפות בסיילם וזו נמשכת עד ל-12 באוקטובר באותה השנה
1692 - צו הסובלנות ניתן על ידי קיסר שושלת צ'ינג, ומכיר בלגיטימיות של פעילויות מיסיונריות מטעם הכנסייה הקתולית
11 בינואר 1693 – הר הגעש אתנה מתפרץ
20 בדצמבר 1699 – הצאר פטר הגדול משנה את לוח השנה ברוסיה מהלוח היוליאני ללוח הגרגוריאני
תקופה של שגשוג כלכלי ניכר ביפן של תקופת אדו, עם צמיחה של המגזר החקלאי, מגזר פיננסי, תעשיית המסחר והתפתחותם של ענפי סחר סביב מוצרים יקרים כמו משי, כותנה איכותית, נייר וחרסינה, לצד עלייתם של מרכזים עירוניים גדולים.
הפורטוגזים הקולוניאליים מגלים לאורך העשור מצבורי זהב משמעותיים בברזיל, ואלו משפיעים על הכלכלה של הכובשים והנכבשים גם יחד.
11 בינואר 1693 – כ-60,000 הרוגים ברעידת אדמה בקטניה שבאיטליה
4 בינואר 1698 – רובו של ארמון וייטהול נחרב בשרפה
1691 - מגפת הקדחת הצהובה מתפשטת בברבדוס ופוגעת בעיקר בחיילים בריטים.
ילדים רבים נפגעים מהמגפה, ואלפי חיילים בריטים מתים ממנה.
1690 - לאחר מחקר משותף עם רוברט בויל, הציג דני פפן דגם למנוע הקיטור הראשון בעל היכולת לבצע עבודה, בשם מנוע אטמוספירי.
1690 - אורנוס - האסטרונום האנגלי ג'ון פלמסטיד מקטלג לראשונה את אורנוס, אם כי הוא מגדיר אותו בשלב זה בטעות ככוכב, ולא ככוכב לכת.
עלייתם של מרכזים אורבניים משגשגים ביפן הולידה סביבה שגשוג אמנותי במרכזי הערים.
1684-1681 – החאנות הדזונגרית , בראשות המנהיג אגרסיבי גאלדאן חאן , יוצאים למסע כיבושים במרכז אסיה.
11 בספטמבר 1683 – האוסטרים עוצרים את העות'מאנים בקרב וינה.
1683 - סין כובשת לממלכת טונגנינג ומספחת את טאיוואן.
12 בספטמבר 1683 – קרב וינה בין כוחות האימפריה העות'מאנית לבין כוחות האימפריה הרומית הקדושה ופולנים
19 באוגוסט 1685 – שארל החמישי, דוכס לורן כובש את נובה זמקי
20 ביוני 1685 – מרד מונמות': ג'יימס סקוט, דוכס מונמות' ובנו הלא-לגיטימי של צ'ארלס השני, מלך אנגליה פותח במרד נגד ג'יימס השני, מלך אנגליה בטענה כי הוא המלך הלגיטימי של אנגליה, אירלנד וסקוטלנד
6 ביולי 1685 – מרד מונמות': קרב סדג'מור בין צבאות ג'יימס סקוט, דוכס מונמות' וג'יימס השני, מלך אנגליה מסתיים בניצחונו של האחרון ובנפילתו של הדוכס ממונמות' בשבי
5 בנובמבר 1688 – באנגליה מתחילה המהפכה המהוללת
14 במרץ 1689 – קרב בדרומור: היעקובינים מביסים את הפרוטסטנטים באלסטר
6 במאי 1682 – לואי ה-14 מעביר את חצרו מפריז לורסאי
7 במאי 1682 – פיוטר הגדול מוכתר לצאר רוסיה
6 בפברואר 1685 – דוכס יורק ג'יימס סטיוארט מוכתר כג'יימס השני, מלך אנגליה ואירלנד (וג'יימס השביעי מלך סקוטלנד)
18 בפברואר 1685 – הצרפתים, בראשות רנה-רובר קוואלייה, אדון לה-סאל, מקימים את פורט סיינט לואיס במפרץ מטגורדה בטקסס ומנסים בכך לאשש את תביעתם לשטח
18 באוקטובר 1685 – לואי הארבעה עשר, מלך צרפת חותם על האדיקט של פונטנבלו, המבטל את האדיקט של נאנט ומוציא את הפרוטסטנטיות מחוץ לחוק
26 בספטמבר 1687 – הפרתנון באתונה נהרס באופן חלקי בשל התפוצצות מחסן תחמושת שנפגע מפגז במלחמה בין ונציה והעות'מאנים
31 בדצמבר 1687 – השייט הראשון של הוגנוטים מצרפת לכף התקווה הטובה
13 בפברואר 1689 – המלכת מרי השנייה, מלכת אנגליה על אנגליה וסקוטלנד
11 באפריל 1689 – ויליאם ומרי מוכתרים כשליטי אנגליה, סקוטלנד ואירלנד
7 במאי 1689 – הפרלמנט האנגלי מסכים שאין לו הסמכות לחוקק חוקים שיחולו בשטחה של אירלנד, אך הפרלמנט האירי נשאר כפוף לו
24 במאי 1689 – הפרלמנט האנגלי מעביר את "חוק הסובלנות", אשר מאפשר קיומן של כתות פרוטסטנטיות לא-אנגליקניות (אך מתעלם במפגיע ובכוונה מהכללת הקתולים והיהודים)
עשור זה הוא חלק מתקופה רחבה יותר בה תופעת הגילדות הולכת וצוברת תאוצה בצפון מרכז אירופה, וקיימת במידה כזו או אחרת במקומות נוספים באירופה.
בשנת 1683 נוסדת בקופנהגן גילדת האופים.
לאחר עשרות שנים של מיסים גבוהים בסין של צ'ינג, כחלק מהמאבקים להגדיל מחדש את גודלה של הקיסרות, סדרת הצלחות מתמשכות מביאה להורדה משמעותית בשיעור המס.
15 ביולי 1685 – ג'יימס סקוט, דוכס מונמות' מוצא להורג בגבעת מצודת לונדון
20 באוקטובר 1687 – רעידת אדמה באזור לימה.
1681 - הדודו האחרון נהרג
21 במרץ 1684 – ג'ובאני קאסיני מגלה את דיוני
5 ביולי 1687 – יוצא לאור ספרו של אייזק ניוטון "היסודות המתמטיים של פילוסופית הטבע"
1681: קרב האיגרוף המודרני המתועד הראשון בהיסטוריה, בראשיתו המוקדמת של הענף.
שנות ה-90 של המאה ה-16 היו העשור העשירי והאחרון של המאה ה-16, החלו ב־1 בינואר 1590 והסתיימו ב־31 בדצמבר 1599.
1591: התקפות חוזרות מאזור מרוקו גורמות לנפילת אימפריית סטנגהאי.
1603-1594: מלחמת 9 השנים – כחלק מהמערכה ארוכת השנים בין האימפריה הספרדית והאימפריה הבריטית, הספרדים משתפים פעולה עם כוחות מורדים באירלנד וגורמים לבריטים להשקיע כוחות צבא רבים בדיכוי המרד.
27 בספטמבר 1590 – האפיפיור אורבנוס השביעי מת 13 יום לאחר בחירתו לתפקיד, האפיפיור שכיהן את התקופה הקצרה ביותר בהיסטוריה
25 ביולי 1593 – מלך צרפת אנרי הרביעי נוטש את הפרוטסטנטיות ומאמץ את הקתוליות, בהכריזו "פריז מצדיקה מיסה"
1593 – מסעו של קפטן ברנט אריקץ הוא המסע המתועד המוקדם ביותר של מסע סחר מהולנד לאפריקה.
27 בפברואר 1594 – אנרי הרביעי מוכתר כמלך צרפת
25 בדצמבר 1599 – ייסוד העיר נאטאל בברזיל
באנגליה עשור זה תועד כעשור של שפל: יבול ירוד ועליית מחירים שגררו מיסים גבוהים, תסיסה של איכרים וביקורת גוברת בפרלמנט האנגלי על המדיניות הכלכלית והמנהיגות הפוליטית של המלכה.
פריצת דרך טכנולוגית של ההולנדים הן בשכלול בניית הספינות והן בטכניקות ניווט הובילו לעלייה בחשיבותם ונתנו רוח גבית לניסיונות ההולנדים לפתח נתיבי סחר אלטרנטיביים לאלו של הספרדים והפורטוגזים.
בסוף העשור בזכות השכלולים נכנסו ההולנדים לתקופה בה שלחו בממוצע למעלה מ־10 מסעות סחר למזרח הרחוק – כמות גבוהה ביחס למה שניתן היה ליישם קודם לכן.
רודולף השני, קיסר האימפריה הרומית הקדושה
זיגמונט השלישי, מלך פולין ושוודיה
יולי 1584 ועד אוגוסט 1585 - המצור על אנטוורפן (1584–1585) - בעקבות המצור שנמשך מעל שנה נאלצה העיר ההולנדית להיכנע לכוחות הספרדים.
רבים מסוחרי העיר נמלטים בעקבות כך לאמסטרדם.
בסוף המצור שולחת מלכת אנגליה 6,000 חיילים אנגלים לעזרת ההולנדים, מה שגורם לספרדים לפתוח במלחמה מול האנגלים.
29 ביולי 1588 – קרב גרבלינס: הארמדה הספרדית נוחלת תבוסה מהצי האנגלי תחת פיקודם של לורד צ'ארלס האוורד וסר פרנסיס דרייק מול חוף גרבלינס בצרפת.
26 בספטמבר 1580 – סר פרנסיס דרייק מסיים את הקפת כדור הארץ בשיט
4 באפריל 1581 – פרנסיס דרייק קיבל תואר אבירות מהמלכה אליזבת הראשונה
4 באוקטובר 1582 – האפיפיור גרגוריוס השלושה עשר מחיל את הלוח הגרגוריאני (הקרוי על שמו).
באיטליה, פולין, פורטוגל וספרד, היום שלמחרת ה-4 באוקטובר 1582 הוא ה-15 באוקטובר 10 ימים הושמטו
14 באוקטובר 1582 – בעקבות המעבר ללוח הגרגוריאני יום זה לא קיים באיטליה, בפולין, בפורטוגל ובספרד
15 באוקטובר 1582 – תחילת השימוש בלוח הגרגוריאני על ידי הכנסייה הקתולית בהנהגת האפיפיור גרגוריוס ה-13
15 בספטמבר 1584 - מושלמת בניית המנזר המלכותי של סן לורנצו
12 בינואר 1585 – הולנד מאמצת את הלוח הגרגוריאני
7 באפריל 1585 – הסכם נמור מסיים את תקופת הסובלנות לפרוטסטנטים בצרפת
27 ביולי 1586 – סר וולטר ראלי מייבא לראשונה טבק מאמריקה לאנגליה
12 במאי 1588 – אנרי השלישי מלך צרפת נאלץ להימלט מפריז לאחר שמתחריו עודדו את אנשי העיר להתקומם כנגדו
11 בינואר 1589 – הגרלת הלוטו המתועדת הראשונה באנגליה
8 בפברואר 1587 – מרי מלכת הסקוטים מוצאת להורג
1580 - מגלה ארצות האנגלי פרנסיס דרייק מסיים מסע מסביב לעולם והופך בכך לאדם השני שהפליג מסביב לעולם.
1583 - בדנמרק נבנה פארק השעשועים הראשון בעולם - בקן .
שנות ה-90 של המאה ה-15 היו העשור העשירי והאחרון של המאה ה-15, החלו ב־1 בינואר 1490 והסתיימו ב־31 בדצמבר 1499.
28 ביולי 1499 – הקרב הראשון על לפנטו – ניצחון הצי הטורקי על הצי הוונציאני
25 בנובמבר 1491 – תחילת מצור על גרנדה – עיר גדולה אחרונה בשליטת מוסלמים בספרד
6 בדצמבר 1491 – שארל השמיני, מלך צרפת מתחתן עם אן מברטאן ומספח את ברטאן לצרפת
31 במרץ 1492 – פרסום צו על גירוש ספרד על ידי פרננדו השני מלך ארגון ואשתו המלכה איזבלה הראשונה מקסטיליה
31 ביולי 1492 – גירוש ספרד: אחרוני היהודים עוזבים את ספרד
11 באוגוסט 1492 – אלכסנדר השישי מתמנה לאפיפיור ה-214 לאחר מות אינוקנטיוס השמיני
4 במאי 1493 – האפיפיור אלכסנדר השישי מחלק את העולם החדש בין ספרד ופורטוגל
7 ביוני 1494 – ספרד ופורטוגל חותמות על חוזה טורדסיאס, המחלק את "העולם החדש" ביניהן
22 באוקטובר 1494 – לודוביקו ספורצה מוכתר לדוכס מילאנו, תחילת האירועים שמביאים בסופו של דבר למלחמות האיטלקיות
9 בנובמבר 1494 – בית מדיצ'י מאבד את השלטון בפירנצה
5 בדצמבר 1496 – מנואל הראשון, מלך פורטוגל מוציא צו לגירוש יהודים
1499 – שטפן הגדול, נסיך מולדובה, חותם על הסכם שלום עם פולין
אוקטובר 1499 – לואי השנים עשר מלך צרפת כובש את מילאנו ומכריז על עצמו כדוכס מילאנו ומלך נאפולי וסיציליה
22 בספטמבר 1499 – אמנת בזל: שווייצריה הופכת לישות עצמאית.
2 בינואר 1492 – השלמת הרקונקיסטה עם כיבושה של גרנדה, השטח האחרון בספרד שעוד היה בידי המורים
1499 – זטה נופלת לידי האימפריה העות'מאנית וסרביה מאבדת את עצמאותה
20 בספטמבר 1498 – רעידת אדמה באזור שנמצא דרומית להונשו.
3 בינואר 1496 – לאונרדו דה וינצ'י עורך ניסוי להטסת מכונת תעופה אשר נכשל
3 באוגוסט 1492 – כריסטופר קולומבוס מתחיל את הפלגתו שבה הגיע לאמריקה
12 באוקטובר 1492 – כריסטופר קולומבוס "מגלה" את אמריקה
28 באוקטובר 1492 – כריסטופר קולומבוס מגיע לראשונה לקובה
5 בדצמבר 1492 – כריסטופר קולומבוס מגלה את האי היספניולה
25 בדצמבר 1492 – האוניה "סנטה מריה" עולה על שרטון ומאלצת את כריסטופר קולומבוס לשוב לאירופה
4 בינואר 1493 – כריסטופר קולומבוס עוזב את העולם החדש ובכך משלים את המסע הראשון שלו
15 במרץ 1493 – כריסטופר קולומבוס חוזר ממסעו הראשון לאמריקה
3 בנובמבר 1493 – כריסטופר קולומבוס מגלה את איי גוואדלופ
19 בנובמבר 1493 – כריסטופר קולומבוס מגלה את פוארטו ריקו
5 במאי 1494 – כריסטופר קולומבוס מגלה את ג'מייקה במסעו השני לאמריקה
8 ביולי 1497 – ואסקו דה גאמה החל את מסעו להודו
22 בנובמבר 1497 – ואסקו דה גאמה, החוקר הפורטוגזי מקיף את כף התקווה הטובה (האירופאי הראשון העושה זאת)
20 במאי 1498 – ואסקו דה גאמה נוחת בקוז'יקוד, הודו.
31 ביולי 1498 – במסעו השלישי לחצי-הכדור המערבי הופך כריסטופר קולומבוס לאירופאי הראשון שמגיע לאי טרינידד
1 באוגוסט 1498 – כריסטופר קולומבוס מגלה את ונצואלה
1490 – לאונרדו דה וינצ'י יוצר את הרישום הנודע "האדם הוויטרובי".
שנות ה-90 של המאה ה-1 היו העשור העשירי והאחרון של המאה ה-1, החלו ב־1 בינואר 90 והסתיימו ב־31 בדצמבר 99.
92 - המרקומנים מובסים על ידי רומא בדנובה, אך למרות זאת הם לא הוכנעו באופן מוחלט.
92 - הצבא הרומי נכנס למסופוטמיה
92 - הקיסר הרומי דומיטיאנוס הופך לקונסול רומי
95 - דומיטיאנוס וטיטוס פלביוס קלמנס הפכו להיות קונסולים ברומא.
95 - ביקורם של חכמי יבנה ברומא אצל דומיטיאנוס.
95 - דקבלוס מאחד את דאקיה תחת שלטונו.
18 בספטמבר 96 - בעקבות רצח הקיסר דומיטיאנוס נרווה הופך לקיסר רומא
97 - אווריסטוס יורש את קלמנס הראשון בכס האפיפיור
27 בינואר 98 - עם מותו של נרווה, הופך טראיאנוס לקיסר רומא
95 - התפרצות קשה של מלריה באזורים חקלאיים של האימפריה הרומית מתועדת בשנה זו, ותימשך למשך 500 השנים הבאות.
95 - דומיטיאנוס מוציא להורג את טיטוס פלביוס קלמנס באשמת אתאיזם, אשמה הנפוצה למי ש"חי חיי יהודים".
95 - דומיטיאנוס מוציא להורג אנשי סנאט, מתוך פרנויה אשר נבעה מנבואה שחזתה את מותו בשנת 96.
18 בספטמבר 96 - קבוצת קושרים החליטה להתנקש בחיי קיסר רומא דומיטיאנוס.
קבוצת הקושרים הגיעה לחדר השינה של דומיטיאנוס, ובעוד אחד מחבריה ניהל עמו שיחה, אחר תקע בו פגיון.
92 - הושלמה בניית הארמון הפלאבי
95 - קווינטיליאנוס מפרסם את "תורת הנאום".
95 - על פי המסורת הנוצרית, מוערך בשנה זו יוחנן כותב את "חזון יוחנן" בעת גלותו על האי פטמוס שבים האגאי.
95 - זמן משוער לכתיבת "האיגרת אל העברים".
באירופה עומד עשור זה כנקודת מפנה ביחס כלפי מיעוטים, שבאה לידי ביטוי באישורים שהתחילו לתת אפיפיורים לקיום אינקוויזיציות וסוגים אחרים של רדיפה.
1485 – כוחותיו של מתיאש הראשון, מלך הונגריה כבשו את וינה.
1 ביוני 1485 – מתיאש הוניאדי כובש את וינה והופך אותה לבירה שלו.
22 באוגוסט 1485 – קרב בוסוורת' – הנרי טיודור מביס את ריצ'רד השלישי והופך להיות מלך אנגליה.
בעקבות כך בא הקץ למלחמות השושנים באנגליה.
6 במרץ 1480 – שליטי ספרד פרננדו השני ואשתו איזבלה הראשונה, מלכת קסטיליה חותמים על אמנת טולדו-אלקסובס: הם מכירים בכיבושיו של אפונסו החמישי, מלך פורטוגל באפריקה; בתמורה, זה האחרון מעביר את האיים הקנריים לרשות ספרד.
28 ביולי 1480 – מהמט השני נכשל בניסיונו לכבוש את האי רודוס מידי מסדר אבירי רודוס
17 בספטמבר 1480 – האינקוויזיציה הספרדית ממנה את שני האינקוויזיטורים הראשונים ומתחילה בפעילותה נגד יהודים מומרים שמוצאם ביהדות ספרד
אוקטובר 1480 – "ההתקוממות הגדולה על נהר האוגרה" – נסיכות מוסקבה תחת הנהגתו של איוואן השלישי נפטרת סופית משליטתה של הורדת הזהב
1480 – לודוביקו ספורצה הופך לדוכס מילאנו (שולט עד 1499)
1480 – בסיועו של המתווך לואי האחד עשר, מלך צרפת, מוכרז שלום בין לורנצו דה מדיצ'י והאפיפיור סיקסטוס הרביעי
1480 – מונומוטפה (כיום זימבבווה): מלך מונומוטפה מוטפה נפטר ובנו ניאהומה יורש את כס המלוכה (שלט עד 1490)
1 בינואר 1481 – האינקוויזיציה הספרדית התחילה לפעול
14 במאי 1483 – הכתרתו של שארל השמיני מלך צרפת
6 ביולי 1483 – ריצ'רד השלישי מוכתר למלך אנגליה
11 ביוני 1484 – ג'יימס הרביעי, מלך סקוטלנד מוכתר כמלך
29 באוגוסט 1484 – אינוקנטיוס השמיני אפיפיור ה-213 לאחר מות סיקסטוס הרביעי
1485 – הסולטאן באיזיט השני מוציא צו מלכותי (פירמן) הקובע עונש מוות לכל העוסק בדפוס באימפריה העות'מאנית, בנימוק שההמצאה "תעמיד לרשות המאמינים ספרים בכמות העולה על זו הרצויה".
1486 – מתיאש הוניאדי מארגן את יחידת ההוסרים ראשונה.
18 בינואר 1486 – חתונת הנרי השביעי, מלך אנגליה ואליזבת מבית יורק מסמלת את סיום מלחמת השושנים.
24 במאי 1487 – המתחזה למברט סימנל מוכתר בדבלין כאדוארד השישי, מלך אנגליה
1487 – פרסומו של הספר, "פטיש המכשפות", שמסמל בעיני היסטוריונים רבים נקודת מפנה ביחס הכנסייה כלפי מכשפות והשטן.
הספר מניח את התשתית לתפיסות הדמונולוגיות שהופכות בהדרגה לנפוצות ומקובלות בעולם המערבי.
הספר מתפרסם לצד בולה של האפיפיור המורה למלכים לסייע לנזירים באיתור והעמדה לדין של בני בריתו של השטן.
25 בנובמבר 1487 – אליזבת מיורק מוכתרת מלכת אנגליה
24 ביוני 1488 – ג'יימס הרביעי, מלך סקוטלנד מוכתר כמלך
28 ביולי 1480 – הפלישה העות'מאנית לאוטרנטו – צבא האימפריה העות'מאנית פולשת לאוטרנטו שבאיטליה.
1487 – כיבוש מאלגה על ידי הנוצרים.
14 במרץ 1489 – מלכת קפריסין נאלצת למכור את הממלכה לוונציה.
1486 – סיגיזמונד, הארכידוכס של טיירול, מנפיק את מטבע הכסף הגדול הראשון של אירופה, הגוּלדנגרוֹשן.
22 באוגוסט 1485 – ריצ'רד השלישי, מלך אנגליה נהרג בקרב בוסוורת' על ידי חייל ולשי
1486 – טיזוק, השליט האצטקי של טנוצ'טיטלאן מת מהרעלה.
3 במאי 1481 – 3 רעידות אדמה קשות באי רודוס גובות את חייהם של כ-30,000 הרוגים
1482–1483 – מסעות המחקר של ממלכת פורטוגל מגיעות לממלכת קונגו
1487 – דיאש מגיע לכף התקווה הטובה
6 בינואר 1488 – בארתולומיאו דיאש הוא האירופאי הראשון שמקיף את כף התקווה הטובה
22 באפריל 1488 – מהדורה ראשונה של תנ"ך שלם ומנוקד יוצאת לאור בבית הדפוס של משפחת שונצינו בעיר סונצ'ינו, איטליה
שנות ה-90 של המאה ה-14 היו העשור העשירי והאחרון של המאה ה-14, החלו ב־1 בינואר 1390 והסתיימו ב־31 בדצמבר 1399.
1390 - העות'מאנים כובשים את המעוז אחרון של האימפריה הביזנטית באנטוליה.
18 ביולי 1391 - קרב נהר קונדורקה בין טימור לנג לבין כוחות אורדת הזהב.
1392 - מערב טורקיה נכבשת על ידי הסולטאן באיזיד הראשון מהאימפריה העות'מאנית
25 בספטמבר 1396 - קרב ניקופול מוכרע בניצחון האימפריה העות'מאנית נגד צבא נוצרי משולב מתוך כמה מדינות
4 ביוני 1391 - גזירות קנ"א: פרעות ביהודי סביליה
5 באוגוסט 1391 - פרעות ביהודים בטולדו ובברצלונה.
24 באוגוסט 1391 - הטבח ביהודי פלמה דה מיורקה
1394 - תחילת מצור של 8 שנים של האימפריה העות'מאנית על קונסטנטינופול
1390 - רוברט השלישי, מלך סקוטלנד, הוכתר כמלך.
1390 - אנריקה השלישי, מלך קסטיליה, הוכתר כמלך.
5 באוגוסט 1392 - שארל השישי מלך צרפת לוקה בפסיכוזה ממנה הוא סובל עד סוף ימיו
1393 - גיאורגי השביעי, מלך גאורגיה הופך להיות המלך היחיד של גאורגיה אחרי מות אביו בגרט החמישי הגדול.
1394 - שארל השישי מלך צרפת מגרש את כל היהודים מצרפת
1395 - הסולטאן באיזיד הראשון מהאימפריה העות'מאנית כורת את ראשו של יוחנן שישמן מהאימפריה הבולגרית השנייה
1397 - איחוד קאלמאר של המדינות שוודיה, דנמרק ונורווגיה
1398 - המסדר הטבטוני עובר להתגורר בגוטלנד
30 בספטמבר 1399 - הנרי הרביעי מוכתר למלך אנגליה
1390 - בזיליקת פטרוניוס הקדוש מתחילה להבנות בבולוניה.
8 בספטמבר 1380 - קרב קוליקובו - בין הכוחות הרוסיים של דמיטרי דונסקוי וטטרים.
1382 - העות'מאנים כובשים את סופיה מבולגריה.
1384 - מתחיל המצור על ליסבון בידי הקסטיליאנים.
14 באוגוסט 1385 - קרב אלז'וברוטה בין פורטוגל בראשות ז'ואו הראשון לבין קסטיליה.
1387 - המצביא המונגולי טימור לנג כובש את אספהאן באיראן וטובח ב - 70,000 מאנשי העיר.
28 ביוני 1389 - הצבא העות'מאני מביס את הצבאות הנוצרים של אירופה בקוסובו, ופותח את הדרך לשלטון עות'מאני בדרום-מזרח אירופה
12 ביוני 1381 - מרד האיכרים באנגליה: מרד האיכרים מגיע לדרום לונדון
14 ביוני 1381 - מרד האיכרים באנגליה: ריצ'רד השני מאנגליה מתעמת עם מרד האיכרים
1 במרץ 1382 - מרד המלוטינים: התקוממות בפריז נגד מס המלח שהנהיג שארל השישי, מלך צרפת
19 בדצמבר 1387 - קרב גשר רדקוט: כוחות של אצילים מורדים כולאים את המלך ריצ'רד השני, מלך אנגליה, עד שיסכים להחליף את יועציו
1387 - מרד של המוסלמים תושבי גוג'ראט בהודו
1380 - טוחטמיש-חאן עולה לשלטון באורדת הזהב.
1380 - איסלנד ואיי פארו עוברים מנורווגיה לדניה.
24 במאי 1380 - רוזנות ברג הופכת תחת שלטונו של וילהלם השני לדוכסות
1383 - תחילת כהונת אמדאו השביעי, רוזן סבויה
16 באוקטובר 1384 - ידוויגה מוכתרת מלך פולין, כהצהרה שהיא מולכת בזכות עצמה ולא כרעיית מלך
14 באוגוסט 1385 - ברית קרבו - הסכם בין פולין לליטא.
מלכת פולין נישאת לדוכס ליטא
1 בינואר 1387 - תחילת שלטונו של שארל השלישי, מלך נווארה
5 בינואר 1387 - תחילת שלטונו של חואן הראשון, מלך אראגון
15 בינואר 1387 - במסגרת מרד בדרום הונגריה ובסלאבוניה (ובמסגרת מזימה של זיגמונד, קיסר האימפריה הרומית הקדושה), נחטפות מריה מלכת הונגריה ואימה, אליזבתה מבוסניה; אליזבתה מבוסניה נרצחת מול עיני בתה, שלא סלחה לבעלה, זיגמונד, על המזימה
23 באוגוסט 1387 - לאחר מותו של אולף הרביעי, מלך נורווגיה, עולה במקומו לשלטון, אמו, מרגרטה הראשונה, מלכת דנמרק
1387 - מע'ה השני יורש את אחיו, מוסא השני בתפקיד המנסא (קיסר) של אימפריית מאלי
1387 - סין מאוחדת תחת קיסר שושלת מינג הונג וו
1387 - סולטאן דלהי פירוז נאלץ לוותר על תפקידו לטובת בנו מחמד
1387 - הליטאים, שהיו העם הפגאני האחרון באירופה, ממירים דתם לנצרות
1387 - האפיפיור אורבנוס השישי מכריז על מסע צלב נגד האנטי-אפיפיור קלמנס השביעי
1387 - יהודי לומברדיה מקבלים זכויות מוגבלות; יהודי מילאנו מורשים לשוב אל העיר (לאחר שגורשו ב-1320)
1388 - שארל השישי מלך צרפת נוטל לידיו את ניהול ענייני המדינה מדודו פיליפ השני דוכס בורגונדיה
2 בנובמבר 1389 - בוניפקיוס התשיעי, התמנה לאפיפיור ה-203, לאחר מות אורבנוס השישי
1387 - ג'פרי צ'וסר מתחיל לכתוב את "סיפורי קנטרברי"
שנות ה-90 של המאה ה-13 היו העשור העשירי והאחרון של המאה ה-13, החלו ב־1 בינואר 1290 והסתיימו ב־31 בדצמבר 1299.
1291 – המצור על עכו מסתיים בכיבוש העיר על ידי הממלוכים וגירוש הצלבנים מארץ ישראל.
11 בספטמבר 1297 – קרב גשר סטרלינג: הסקוטים תחת ויליאם ואלאס מביסים את האנגלים
1299 – הסקוטים מטילים מצור על טירת סטרלינג וכובשים אותה מידי האנגלים
1299 – המונגולים פושטים על סוריה וארץ ישראל
20 באפריל 1298 – מתחילות פרעות רינדפלייש בגרמניה, בטביחת קהילת ראטינגן
1290 – גירוש יהודי אנגליה
1291 – פינלנד מקבלת את הנצרות כדת רשמית
1 באוגוסט 1291 – שלושת הקנטונים הראשונים של שווייץ חותמים על ברית
14 באוגוסט 1291 – ספינתם של אחרוני הצלבנים בארץ ישראל מפליגה ממבצר עתלית
1291 – מדינת האפיפיור מכירה בעצמאותה של סן מרינו.
10 בנובמבר 1292 – ראדן ויג'אייה מכתיר עצמו לשליט ומייסד בכך את ממלכת מג'פהיט
7 ביולי 1294 – סלסטינוס החמישי מתמנה לאפיפיור
24 בדצמבר 1294 – בוניפקיוס השמיני נבחר לאפיפיור
1295 – השושלת האילח'אנית המונגולית השולטת באיראן מקבלת על עצמה את האסלאם, ומייסדה, מחמוד ע'אזאן , מתחיל תהליך של שיקום הדרגתי של מרכזי תרבות במערב אסיה, כחלק מתהליך ייצוב כללי של האזור.
בשנים אלו עולות בהדרגה בירות תרבות חדשות כמו תבריז וסולטאניה.
1297 – בוניפקיוס השמיני מכריז על לואי התשיעי כקדוש
8 בינואר 1297 – מונקו זוכה בעצמאות
1299 – הוקמה האימפריה העות'מאנית.
1299 – הוקון החמישי מעביר את בירת נורווגיה מברגן לאוסלו
1299 – אדוארד הראשון מלך אנגליה מעניק צ'ארטר מלכותי לעיר האל
1299 – מושב המיטרופוליט של קייב מועבר לולדימיר
1290 – ייסוד אוניברסיטת קוימברה
1294 – האדריכל ארנולפו די קמביו מתחיל בעבודת התכנון של קתדרלת סנטה מריה דל פיורה – ה"דואומו" של פירנצה.
1281 – פלישה שנייה של המונגולים ליפן.
1285 – פלישה שנייה של המונגולים להונגריה.
1287 – מנורקה נכבשת על ידי הנוצרים.
30 במרץ 1282 – בסיציליה פורצת התקוממות עממית נגד המלך הצרפתי שארל ד'אנז'ו מלך נאפולי, אשר קיבלה את השם ערבית סיציליאנית
1284: מוצג בוונציה דוקט הזהב, שהפך במהרה למטבע הנפוץ בעולם.
14 בדצמבר 1287 – הצפה בהולנד שנגרמה מקריסת סכר הרגה למעלה מ-50,000 נפש
11 בדצמבר 1282 – אחרון מלכיה של ויילס, ליוולין האחרון, נהרג
שנות ה-80 של המאה ה-2 היו העשור התשיעי של המאה ה-2, החלו ב־1 בינואר 180 והסתיימו ב־31 בדצמבר 189.
183 – המצביא חניבעל מתאבד בבליעת רעל
184 – נטישה סופית של חומת אנטונינוס על ידי צבא האימפריה הרומית.
189 – ויקטור הראשון יורש את אלאוטריוס על כס האפיפיור
181 – ההתפרצות הגעשית אשר יצרה את אגם טאופו בניו זילנד.
185 – סופרנובה 185 נצפתה על פני כדור הארץ ותועדה על ידי אסטרונומים סינים.
שנות ה-90 של המאה ה-2 היו העשור העשירי והאחרון של המאה ה-2, החלו ב־1 בינואר 190 והסתיימו ב־31 בדצמבר 199.
19 בפברואר 197 – קרב לוגדונום: ספטימיוס סוורוס הביס את מתחרהו על השלטון באימפריה שנתמך על ידי חלק מהלגיונות
197 - קטסיפון בירת האימפריה הפרתית נחרבת על ידי הקיסר הרומי ספטימיוס סוורוס
197 - ליון, מרכזה השלטוני של גאליה הרומית, נבזזת ורובה נחרב.
1 בינואר 193 – הסנאט הרומי בחר בפרטינקס כיורשו של קומודוס כקיסר רומא, נגד רצונו
9 באפריל 193 – ספטימיוס סוורוס מוכרז כקיסר רומא
199 - הרומאים מחלקים את מסופוטמיה, שנכבשה מן הפרתים, לשתי פרובינקיות: מסופותמיה ואוסרונה
199 - גאודאונג יורש את כסו של סורו כמלך גאיה, ממלכה קוריאנית קדומה
199 - זפירינוס יורש את כסו של ויקטור הראשון בתור אפיפיור
שנות ה-90 של המאה ה-12 היו העשור העשירי והאחרון של המאה ה-12, החלו ב־1 בינואר 1190 והסתיימו ב־31 בדצמבר 1199.
1190 – פיליפ השני, מלך צרפת יוצא מצרפת למסע הצלב השלישי לארץ ישראל אשר במהלכה הוא כובש את העיר עכו ושב לצרפת.
12 ביולי 1191 – מסע הצלב השלישי: הסתיים המצור על עכו בכניעתם של מגיני עכו בפני הצלבנים
31 ביולי 1191 – פיליפ השני מלך צרפת מסיים את חלקו במסע הצלב לארץ ישראל לאחר שהשלים את כיבוש עכו
16 במרץ 1190 – הטבח ביהודי יורק שבממלכת אנגליה
12 במאי 1191 – ריצ'רד הראשון, מלך אנגליה נישא לנסיכה ברנגריה מנווארה, בתו הבכורה של סנצ'ו השישי, מלך נווארה
7 בספטמבר 1191 – מסע הצלב השלישי: ריצ'רד הראשון מביס את צלאח א-דין בקרב ארסוף
1191 – הקמת המסדר הטבטוני
2 במאי 1192 – ריצ'רד הראשון מכריז על פורטסמות' באופן רשמי כצ'ארטר מלכותי
2 בספטמבר 1192 – צלאח א-דין וריצ'רד לב הארי חותמים על הסכם יפו לפיו ממלכת ירושלים הצלבנית תשלוט במישור החוף, ואילו פנים הארץ, כולל ירושלים, יישאר בשליטה איובית
1 ביוני 1195 – קרב שמכור בין הממלכה הגאורגית המאוחדת לבין אטבאגות אזרבייג'ן
8 בינואר 1198 – אינוצנטיוס השלישי מוכתר כאפיפיור
25 במרץ 1199 – ריצ'רד הראשון, מלך אנגליה נפצע אנושות מפגיעת חץ בצרפת, דבר אשר הוביל למותו ב-6 באפריל
שנות ה-90 של המאה ה-11 היו העשור העשירי והאחרון של המאה ה-11, החלו ב־1 בינואר 1090 והסתיימו ב־31 בדצמבר 1099.
1090 – מנהיג אלמורבידי יוסוף איבן טאשפין חזר לחצי האי האיברי בפעם השלישית.
בניגוד לעבר, הצבא נישאר בחצי האי בפיקוד נחדו המשיך בכיבושים.
1090 – הנוצרים כבשו את ליסבון וסינטרה שבפורטוגל של היום.
1091 – אלמורבידים השתלטו על קורדובה ועמק קואדל קיביר.
במהלך השנה גם סביליה וערים נוספות עבור לשליטה של האלמורבידים.
1091 – נורמנים כבשו את סיציליה.
סיום שליטה מוסלמית על האי.
1092 – העיר טולדו עברה לשליטה נוצרית באופן סופי.
1093 – אלמורבידים כבשו את ליסבון ובדחוס.
1093 – אל סיד כבש את ולנסיה מהמורים והקים ממלכה שרק באופן פורמלי הכירה בעליונות של קסטיליה.
1093 – אלמורבידים החלו במצור על ולנסיה אך הובסו על ידי אל סיד.
הפסד משמעותי ראשון של האלמורבידים בחצי האי האיברי.
13 בנובמבר 1093 – קרב אלנוויק – מלך סקוטלנד מלקולם השלישי נהרג בקרב על ידי כוחות אנגליים.
15 ביוני 1094 – רקונקיסטה: אל סיד כובש את ולנסיה
1096 – מאורעות תתנ"ו טבח ביהודים ברחבי אירופה, טורקיה, סוריה, לבנון, וארץ ישראל במסגרת מסע הצלב הראשון.
1 ביולי 1097 – קרב דוריליאום; הצלבנים מנצחים את הטורקים הסלג'וקים
21 באוקטובר 1097 – מסע הצלב הראשון: תחילת המצור על אנטיוכיה על ידי הצלבנים
3 ביוני 1098 – מסע הצלב הראשון: הצלבנים כובשים את אנטיוכיה
28 ביוני 1098 – מסע הצלב הראשון: סיום המצור המוסלמי על אנטיוכיה וסיום כיבושה של העיר על ידי הצלבנים
7 ביוני 1099 – החל המצור הצלבני על ירושלים, שנמשך 5 שבועות עד לכיבושה
15 ביולי 1099 – מסע הצלב הראשון: חיילים נוצרים מסיימים כיבוש העיר ירושלים כולל כיבוש כנסיית הקבר הקדוש לאחר מצור ממושך וטובחים בתושבים היהודים והמוסלמים
1099 – מסע הצלב הראשון: לאחר הקמת ממלכת ירושלים הופך מסגד אל-אקצא לארמון המגורים של מלכי ירושלים .
12 באוגוסט 1099 – מסע הצלב הראשון: קרב אשקלון: הצלבנים מביסים את הפאטימים
1099 – אלמורבידים החלו במצור על ולנסיה.
אל סיד נפטר במהלך המצור.
27 בנובמבר 1095 – האפיפיור אורבנוס השני קורא לגאולת כנסיית הקבר ולהגן על הנצרות המזרחית בוועידת קלרמון, נאומו מצית את מסע הצלב הראשון
1095 – לוגרוניו מצורפת לממלכת קסטיליה וניתנת לה מגילה המעניקה לתושביה זכות לשלטון עצמי
1097 – אדגר, מלך סקוטלנד הביס את דונלד ואת אדמונד והפך למלך סקוטלנד (עד פטירתו ב-1107)
1098 – הקמת המנזר הראשון של נזירים ציסטרציאנים.
1098 – הקמת רוזנות אדסה ונסיכות אנטיוכיה בשטחים שבשליטת הצלבנים.
1099 – הקמת ממלכת ירושלים.
1092 – המדען הסיני סו סונג פרסם את מפת הכוכבים הראשונה המוכרת בהיסטוריה בדפוס.
שנות ה-90 של המאה ה-10 היו העשור העשירי והאחרון של המאה ה-10, החלו ב־1 בינואר 990 והסתיימו ב־31 בדצמבר 999.
15 בספטמבר 994 – כוחות האימפריה הביזנטית מפסידים לכוחות השושלת הפאטימית בקרב אורונטס על העאסי
999 – הכוחות הטורקים כובשים את בוכרה.
994 – אוטו השלישי הופך לבגיר ומוכתר כקיסר האימפריה הרומית הקדושה
994 – אתלרד השני משלם כ-20,000 לירות דמי חסות למלך הויקינגים, אולף הראשון מנורווגיה, כדי שזה לא יפלוש לאנגליה
994 – הוויקינגים מתיישבים בשטדה, (כיום בגרמניה)
24 באוקטובר 996 – רובר השני, מלך צרפת מתחיל את כהונתו
997 – העיר טרונדהיים נוסדה על ידי המלך הוויקינגי אולף הראשון
997 – קנת השלישי מוכתר למלך סקוטלנד
997 – תושבי גדנסק מוטבלים לנצרות בידי הקדוש אדלברט מפראג, שנשלח על ידי מלך פולין בולסלאב האמיץ
997 – מחמוד מע'זנה עולה לשלטון
2 באפריל 999 – סילבסטר השני מתמנה לאפיפיור
שנות ה-90 של המאה ה-9 היו העשור העשירי והאחרון של המאה ה-9, החלו ב־1 בינואר 890 והסתיימו ב־31 בדצמבר 899.
891 - הקרמטים מקימים מדינה עצמאית בבחריין.
28 בינואר 893 - שארל התם הופך למלך צרפת
15 ביולי 895 - הבוהמים, תחת הנהגתם של ספיטנב הראשון ושל ויטיסלב, נשבעים אמונים לארנולף מקרינתיה ברגנסבורג
895 - המדיארים תחת הנהגתו של ארפאד מתיישבים בהונגריה של ימינו
895 - צבטינבולד מוכתר למלך לותרינגיה
895 - אודו נסוג מתביעתו לכס המלוכה הצרפתי ומוותר על תפקיד המלך לשארל התם, שבו תומך ארנולף מקרינתיה.
897 - משפט קדבר - האפיפיור סטפן השישי מנהל משפט נגד גופה של קודמו אפיפיור פורמוסוס.
1 בינואר 898 - שארל התם התחיל את כהונתו כמלך של פרנקיה המערבית
22 במרץ 893 - רעידת אדמה באזור ארדביל.
שנות ה-80 של המאה ה-9 היו העשור התשיעי של המאה ה-9, החלו ב־1 בינואר 880 והסתיימו ב־31 בדצמבר 889.
883 – סיום מרד הזאנג' בדרום עיראק.
המרד נמשך 15 שנים החל משנת 868
מרץ 880 – לואי השלישי, מלך צרפת ואחיו קרלומן השני, מלך צרפת סוכמו באמיין על חלוקת פרנקיה המערבית: לואי השלישי קיבל את נויסטריה, קרלומן השני קיבל את בורגונדיה ואקיטן
17 במאי 884 – אדריאנוס השלישי ממונה לאפיפיור לאחר מרינוס הראשון
12 בדצמבר 884 – קרל השמן מאחד תחת שליטתו את פרנקיה המערבית, פרנקיה המזרחית ופרנקיה התיכונה
5 באוגוסט 885 – לאחר מות אחיו לואי השלישי, קרלומן השני נעשה המלך של פרנקיה המערבית המאוחדת
13 בינואר 888 – לאחר מות קרל השמן ללא יורש לגיטימי, האימפריה הגדולה מחולקת פעם נוספת
פברואר 888 – אודו מתמנה למלך בפרנקיה המערבית
שנות ה-90 של המאה ה-8 היו העשור העשירי והאחרון של המאה ה-8, החלו ב־1 בינואר 790 והסתיימו ב־31 בדצמבר 799.
791 – אלפונסו השני, מלך אסטוריאס הצליח להרחיב את השטחים בשליטתו דרומית לנהר דורו.
792 – חישאם הראשון, אמיר קורדובה הכריז על ג'יהאד.
לצבא שלו הגיעו מוסלמים אפילו מסוריה.
הוא הצליח לכבוש מחדש את נרבון אך נעצר בפאתי קרקסון.
8 ביוני 793 – הפשיטה המתועדת הראשונה של ויקינגים, על מנזר באי האנגלי לינדספרן, מתחילה את עידן התפשטות הוויקינגים באירופה
794 – ניצחון חשוב לממלכת אסטוריאס נגד המורים.
799 – הוויקינגים מתחילים להתקיף את אזור צרפת של ימינו
795 – קארל הגדול הקים מארקה ספניקה כממלכת גבול בין ממלכתו לבין אל-אנדלוס המוסלמית.
796 – אל חאקאם הראשון התחיל את כהונתו כאמיר קורדובה.
797 – קרל הגדול שלח משלחת לבגדאד בירת העבאסים.
1 באפריל 799 – אחרי מחלתה הקשה, מופיעה אירינה, קיסרית האימפריה הביזנטית, במצעד ומכתירה עצמה בתואר בזילאוס
29 בנובמבר 799 – האפיפיור לאו השלישי חוזר לרומא לאחר שקיבל את הגנתו של קרל הגדול
פברואר 799 – אירינה, קיסרית האימפריה הביזנטית, נופלת למשכב.
799 – נזיר ירושלמי הגיע לקרל הגדול עם מתנות וברכות מהעבאסים בבגדאד
799 – סינוד באאכן מכריז על האמונה באדופציוניזם ככפירה
סתיו 799 – האווארים מתקוממים נגד הפרנקים, הפרנקים כובשים את הקרואטים ומרכזים כוחות גם נגד המוסלמים באזור האיים הבלאריים
799 – בספטמבר שוטח לאו השלישי את טענותיו נגד מתנגדיו ומבקשי נפשו בפני הרייכסטג ובנובמבר (ר' למעלה) חוזר לרומא תוך גיבוי מקרל הגדול.
25 באפריל 799 – התנקשות כושלת בחייו של האפיפיור לאו השלישי.
796 – מתחילים להופיע ספרים בכתב קרולינגי, הכתב התקני הכלל-אירופאי הראשון ללטינית
799 – שימוש ראשון בנייר באימפריה העבאסית
שנות ה-80 של המאה ה-8 היו העשור התשיעי של המאה ה-8, החלו ב־1 בינואר 780 והסתיימו ב־31 בדצמבר 789.
781 - תחילת המרד נגד המורים בסרגוסה.
14 בספטמבר 786 - הארון אל-ראשיד הופך לח'ליף של בית עבאס עם מות אחיו, אל-האדי
24 בספטמבר 787 - מתכנסת ועידת ניקיאה השנייה
788 - הקמת אימפריה אידריסית במרוקו.
785 - תחילת בניית המסגד הגדול של קורדובה על בסיס כנסייה שהייתה קיימת במקום.
שנות ה-90 של המאה ה-7 היו העשור העשירי והאחרון של המאה ה-7, החלו ב־1 בינואר 690 והסתיימו ב־31 בדצמבר 699.
מנהיג המרד עבדאללה אבן א-זובייר נהרג בקרב.
694 – יוסטיניאנוס השני שולח את צבאו להילחם במרונים, אך נוחל מפלה.
16 באוקטובר 690 – וו דזה טיין נהיית לאישה היחידה המולכת בסין ונושאת בתואר קיסר סין
692 – נערכת ועידת קוויניסקסט.
החלטותיה לא התקבלו על ידי האפיפיור והכנסייה הקתולית.
בתקופה זו מכים באירופה כמה גלים של מגפת דבר הבלוטות.
691 – נשלמת בניית כיפת הסלע
שנות ה-80 של המאה ה-7 היו העשור התשיעי של המאה ה-7, החלו ב־1 בינואר 680 והסתיימו ב־31 בדצמבר 689.
680 - ניצחון מכריע של הבולגרים על הביזנטים בקרב אונגל .
שנות ה-90 של המאה ה-6 היו העשור העשירי והאחרון של המאה ה-6, החלו ב־1 בינואר 590 והסתיימו ב־31 בדצמבר 599.
6 בפברואר 590 – הפיכת חצר באימפריה הסאסאנית: אנשי אצולה וצבא תופסים את המלך הורמיז הרביעי, מעוורים אותו וכולאים אותו, ומעלים לשלטון את בנו, כוסרו פרוויז
590 – הגדרת שבעת החטאים על ידי גרגוריוס הראשון.
591 – תאודולינדה, מלכת לומברדיה התחילה בתהליך הצטרפות המדינה לכנסייה הקתולית.
595 – כילדבר השני נפטר.
ממלכתו חולקה ל-2 בניו - תאודוברט השני היכן כמלך אוסטרזיה, טאודוריק השני כיהן כמלך בורגונדיה.
596 – אוגוסטין מקנטרברי נשלח להפיץ את הנצרות בין היוטים שהתגוררו באנגליה של היום.
597 – מעבר מסיבי של תושבי אנגליה של היום לנצרות.
נוצרים ביזנטים ממירים לאורך העשור את ממלכת נוביה לנצרות.
שנות ה-80 של המאה ה-6 היו העשור התשיעי של המאה ה-6, החלו ב־1 בינואר 580 והסתיימו ב־31 בדצמבר 589.
581 – כוחות צבא ביזנטיים בפיקודו של מאוריקיוס עם תמיכה של כוחות משבט ע'סאן תחת הנהגתו של המלך אל-מונדיר השלישי, לא מצליחים לכבוש את בירת האימפריה הפרסית-הסאסאנית קטסיפון.
581 – שושלת סווי עולה לשלטון בסין במקום השושלות הדרומיות והצפוניות; שליטה הראשון: סווי ונדי; השושלת משנה את שמה של "העיר הגדולה של האלו" לסוג'ואו
581 – הגקטורקים צרים על טאוריס
581 – טיבריוס השני קונסטנטינוס מאשים את מנדור, ראש שבט ע'סאן בבגידה.
581 – לאוביגילד מייסד את העיר ויטוריה לציון ניצחונו על הווסקונים
584 – כילפריך הראשון, מלך נויסטריה נהרג.
אשתו פרדגונד מונתה לראש ממלכה עד להולדת בנה.
585 – פריצת המגפה היפנית
589 – הויזיגותים מצטרפים לכנסייה הקתולית.
שנות ה-90 של המאה ה-5 היו העשור העשירי והאחרון של המאה ה-5, החלו ב־1 בינואר 490 והסתיימו ב־31 בדצמבר 499.
496 – קרב טולביאק – כלוביס הראשון מלך הפרנקים ניצח את האלמאנים 496 ואיחד את רוב גאליה שמצפון לעמק הלואר תחת שליטתו
496 – כלוביס הראשון נטבל לנצרות הקתולית
496 – תרזמונד מוכתר כמלך הונדלים
1 במרץ 499 – מלך האוסטרוגותים תאודריק הגדול מביע תמיכתו באפיפיור סימכוס נגד האנטי-אפיפיור לאורנטיוס ובכך מביא קץ לשלטונו של האחרון על הכנסייה
רבינא האחרון – שמו המלא רב אבינא בר רב הונא נפטר י"ג בכסלו ד'ר"ס, 1 בדצמבר 498ת היה אמורא בבלי מהדור השמיני והאחרון של תקופת האמוראים.
התמנה לאחר רבו, רבה תוספאה, להיות ראש ישיבת סורא, שם פעל השלים את עבודת רבותיו, רבינא הראשון ורב אשי, בעריכת התלמוד הבבלי וחתימת דברי החכמים של הדורות שלפניו.
הוא השלים מלאכה זו זמן קצר לפני מותו.מותו ציין את סיום תקופת האמוראים.
שנות ה-80 של המאה ה-5 היו העשור התשיעי של המאה ה-5, החלו ב־1 בינואר 480 והסתיימו ב־31 בדצמבר 489.
9 בדצמבר 480 – אודואקר מביס את כוחות המצביא הרומי אובידה
486 – קרב סואסון – כלוביס הראשון כובש ממלכת סואסון שהפסיקה להתקיים.
28 באוגוסט 489 – תיאודריך הגדול, מלך האוסטרוגותים, הביס את אודואקר בקרב איסונזו ופלש לאיטליה
27 בספטמבר 489 – אודואקר תוקף את תאודוריק הגדול במסגרת הקרב על ורונה, ונוחל תבוסה נוספת
484 – מרד יוסטא של שומרונים כנגד זנון, קיסר האימפריה הביזנטית.
482 – הקיסר הביזנטי זנון מפרסם את ההנוטיקון, ניסיון לפשרה בין תומכי הנצרות הכלקדונית לבין תומכי המונופיזיטיזם
482 – וחטנג גורגסלי מוציא להורג וסאל נאמן לפרסים ומתחיל במלחמה נגדם
13 במרץ 483 – פליקס השלישי מתמנה לאפיפיור
484 – משבר בנצרות וחלוקתו לכנסייה המערבית ולכנסייה המזרחית.
הפילוג נמשך עד לשנת 519.
1 במרץ 487 – פרשת הכד מסואסון: רמיגיוס מבקש מכלוביס הראשון שיחזיר כד (אגרטל) יקר ערך שנלקח במהלך ביזה מן הכנסייה של סואסון, כלוביס מתעמת עם אחד מחייליו ששובר את הכד
480 – יוליוס נפוס, הקיסר האחרון של האימפריה הרומית המערבית, נרצח על ידי חייליו בדלמאטיה.
שנות ה-90 של המאה ה-4 היו העשור העשירי והאחרון של המאה ה-4, החלו ב־1 בינואר 390 והסתיימו ב־31 בדצמבר 399.
397 - פלביוס סטיליקו נלחם בויזיגותים ואלאריק הראשון בבלקן
399 - המנהיג הגותי גאינאס מצליח להכניע את האזורים שסביב קונסטנטינופול בסיוע עריקים שגייס מכוחותיו של טריביגילד האוסטרוגותי
390 - בתגובה לרצח המצביא בותריק, מורה תאודוסיוס הראשון על טבח בתושבי סלוניקי.
מלחמת אזרחים באימפריה הרומית בין תאודוסיוס לאאוגניוס.
390 - תאודוסיוס הראשון מביא אובליסק ממצרים להיפודרום קונסטנטינופול
391 - הרס הספרייה הגדולה של אלכסנדריה על פי סיבות של כבישת שטחים וסיבות דת.
391 - הקיסר הרומי תאודוסיוס הראשון קבע את הנצרות כדת הרשמית של האימפריה הרומית
394 קרב הנהר הקפוא או קרב נהר פריגידוס בין צבא האימפריה הרומית המזרחית תחת פיקודו של תאודוסיוס הראשון וצבא האימפריה הרומית המערבית תחת פיקודו של המורד והטוען לכתר אאוגניוס.
394 - פלביוס סטיליקו מקבל את התואר מגיסטר מיליטום
395 - הקיסר הרומי תאודוסיוס הראשון מוציא מחוץ לחוק את כל הדתות בתחומי האימפריה הרומית, מלבד הנצרות הקתולית.
395 - עם מות הקיסר הרומי תאודוסיוס הראשון האימפריה הרומית מתפצלת לצמיתות - האימפריה הרומית חולקה בין בניו של תאודוסיוס.
החלק המזרחי תחת שלטון ארקדיוס והחלק המערבי, תחת שלטון הונוריוס.
395 - פלביוס סטיליקו הפך לדמות דומיננטית בחצר הקיסרית לראש צבא האימפריה הרומית המערבית
395 - רופיניוס, אחד משרי הקיסר ארקדיוס, הפך לדמות דומיננטית שהכתיב את מהלכי הקיסר.
הוא נרצח על ידי מתנגדיו ב-27 בנובמבר.
14 באוגוסט 399 - לאחר הירצחו של אחיו, המלך בהראם הרביעי, הופך יזדגרד הראשון למלך פרס ושליט האימפריה הסאסאנית
27 בנובמבר 399 - תחילת כהונתו של אנסטסיוס הראשון כאפיפיור
399 - מליוס תאודורוס ממונה לקונסול
399 - גאינאס ואליה אודוקסיה עושים יד אחת לנישול אאוטרופיוס מכל סמכויותיו והוצאתו להורג באשמת אהדה לאוסטרוגותים
399 - עלייתו לשלטון של יזדגרד הראשון מסמנת עידן של סובלנות וניסיון לפיוס עם האימפריה הרומית.
במסגרת הסכם שלום בין הצדדים, מוחלט לחלק את ארמניה - חלקה המזרחי יהיה חלק מן האימפריה הסאסאנית
399 - הכנסייה ברומא מכירה בפלוויאנוס הראשון מאנטיוכיה כבישוף הלגיטימי של אנטיוכיה
399 - האפיפיור ה"טרי" אנסטסיוס (שמונה לתפקידו בנובמבר) מוקיע את תורותיו של אוריגנס
399 - הנזיר הבודהיסטי פה-שְׂייֵן יוצא למסע להודו
390 - טבח בתושבי סלוניקי
395 - הקונסול רופינוס נרצח על ידי חיילי גאיניאס
399 - התנקשות במלך פרס בהראם הרביעי
399 - אאוטרופיוס הוצא להורג
390 - הירונימוס מסיים את תרגום הברית החדשה ללטינית ופונה לתרגום התנ"ך
399 - חג המולד מועבר בכנסייה הקתולית מהתאריך 6 בינואר לתאריך 25 בדצמבר, שבו חגגו בתקופה הפאגאנית את "הולדת השמש"
393 - תאודוסיוס הראשון מבטל את המשחקים האולימפיים בהשפעת הכנסייה
397 - אוגוסטינוס מתחיל לכתוב את הווידויים
סְה-מָה אָן דִי, קיסר סין
שנות ה-80 של המאה ה-4 היו העשור התשיעי של המאה ה-4, החלו ב־1 בינואר 380 והסתיימו ב־31 בדצמבר 389.
27 בפברואר 380 – נצרות מקבלת מעמד של דת רשמית באימפריה הרומית
381 – ועידת קונסטנטינופול הראשונה
389 – תאודוסיוס הראשון מפרסם סדרה של חוקים נגד פגניות.
שנות ה-90 של המאה ה-3 היו העשור העשירי והאחרון של המאה ה-3, החלו ב־1 בינואר 290 והסתיימו ב־31 בדצמבר 299.
298 – קרב לינגון - האימפריה הרומית ניצחה בקרב נגד האלמנים באזור לאנגר של היום
1 במרץ 293 – תחילת הטטררכיה: דיוקלטיאנוס ומקסימיאנוס ממנים את גלריוס ואת קונסטנטיוס כלורוס בתור קיסרים
30 ביוני 296 – מרקלינוס מתמנה לאפיפיור
297 – הפרנקים סאלים מקבלים רשות להתיישב על גדות הריין.
298 – קרב וינדוניסה -האימפריה הרומית ניצחה בקרב נגד האלמנים באזור שווייץ של היום
שנות ה-80 של המאה ה-3 היו העשור התשיעי של המאה ה-3, החלו ב־1 בינואר 280 והסתיימו ב־31 בדצמבר 289.
281 - השבטים הגרמאניים תחת פיקודו של בונוסוס מצליחים להעלות באש את כל הצי הרומי על הריין ובונוסוס מכריז על עצמו כ"קיסר".
281 - לאחר שהצליח להבטיח את גבולות האימפריה הרומית לעת עתה, שב פרובוס לרומא.
281 - מושלמת בניית חומות רומא
281 - פרובוס מצווה על שתילת גפנים באזור הריין
281 - בסין מתגלים ספרי הבמבוק (竹書紀年), מסמכים היסטוריים בני 600 שנים לפחות שנמצאו בקבר של נסיך ממדינת ויי.
20 בנובמבר 284 - לאחר הירצחו של הקיסר נומריאנוס, בוחר צבא רומי בדיוקלטיאנוס כקיסר האימפריה הרומית, יחד עם קארינוס.
דיוקלטיאנוס מפצל את האימפריה (למזרח ומערב) לצרכים מנהליים ומקים את הטטררכיה.
284 - דרדניה הופכת לפרובינקיה רומית
284 - קארינוס, אחי נומריאנוס, יוצא מרומא למסע צבאי נגד טענתו של דיוקלטיאנוס לשלטון על האימפריה.
284 - מכיוון שהמשמר הפרטוריאני כפוף לסנאט ולא לקיסר, מקים דיוקלטיאנוס את יחידת היוביאנים וההרקוליאנים, כיחידת נאמנים לו אישית.
284 - רופינוס הראשון יורש את דומטיוס בתור פטריארך קונסטנטינופול
284 - תחילת ספירת השנים בלוח השנה הקופטי
1 במרץ 286 - דיוקלטיאנוס ממנה את מקסימיאנוס לקיסר
281 - הקיסר הרומי פרובוס מוציא להורג את תופס השלטון פרוקולוס, לאחר שהלה נמסר לקיסר על ידי אנשיו שלו ב-280
11 בספטמבר 284 - הקיסר הרומי נומריאנוס נמצא מתבוסס בדמו בעת ששהה בחלקדון.
שנות ה-80 של המאה ה-21 או שנות ה-2080 הוא עשור של לוח השנה הגרגוריאני שיחל ב-1 בינואר 2080 ויסתיים ב-31 בדצמבר 2089.
הדברים הכלולים כאן הם תחזיות בולטות של ארגונים עולמיים, נתוני יעדים אידיאליים שהוגדרו ואירועים מתוזמנים נכון לשנה הנוכחית.
אין שום דרך להבטיח חיזוי אירוע מסוים מכיוון שמידע עדכני משתנה לעיתים קרובות.
ישנם מחקרים עתידיים מתמשכים המבקשים להבין מה צפוי להמשיך ומה עשוי להשתנות באופן סביר.
תחזיות לאירועים אפוקליפטיים ובואו השני של ישו נידונות במקומות אחרים.
מערכת כוכבים המכונה "V Sagittae" צפויה לעבור לסופרנובה השנה (+/- 11 שנים)
חוזה השכירות שהוחזק על ידי אנשי פיטג'נטג'ארה על אולורו לממשלת אוסטרליה אמור להסתיים.
אוניברסיטת בולוניה, האוניברסיטה הוותיקה בעולם, תציין 1000 שנה.
27 באוקטובר - כוכב חמה יסתיר את צדק לראשונה מאז 1708, אך קרוב מאוד לשמש ואי אפשר יהיה לראות זאת בעין בלתי מזוינת.
בספרות רומיות השנה תהיה הכי הרבה אותיות למאה ה-21 עם סך הכל 10 ספרות - MMLXXXVIII
השנה תהיה הפעם האחרונה שראש השנה העברי חל ב-5 בספטמבר.
שנות ה-90 של המאה ה-21 או שנות ה-2090 הוא עשור של לוח השנה הגרגוריאני שיחל ב-1 בינואר 2090 ויסתיים ב-31 בדצמבר 2099.
23 בספטמבר – יתרחש ליקוי חמה מלא בממלכה המאוחדת שאורכו המוערך הוא כ-2 דקות ו-10 שניות.
קרן פיצויים לנפגעי 11 בספטמבר צפויה לפוג.
על פי גרינפיס, ניתן להפוך את כל האנרגיה העולמית לאנרגיה מתחדשת עד שנה זו.
18 בפברואר – יתרחש ליקוי חמה חלקי.
15 באוגוסט – יתרחש ליקוי חמה מלא.
100 שנים להתפרקות ברית המועצות.
7 בפברואר – יתרחש ליקוי חמה טבעתי.
3 באוגוסט – יתרחש ליקוי חמה טבעתי.
העבודה לניקוי תחנת הכוח הגרעינית אולדבורי הממוקמת בת'ורנבורי, אנגליה, צפויה להסתיים לפחות ב-2092.
מערב אנטארקטיקה הופכת לאחד האזורים הצומחים ביותר בעולם, לאחר ששכבת הקרח היבשתית נמסה.
תתרחש משימה מאוישת ראשונה למערכת הירחים של שבתאי.
27 בינואר – יתרחש ליקוי חמה מלא.
23 ביולי – יתרחש ליקוי חמה טבעתי.
19 במרץ – קפסולת זמן שנאטמה בדיוק שבעים וחמש שנים לפני כן, אמורה להיפתח בנמל התעופה הבין-לאומי דנוור.
7 באפריל – חמה יעבור על גבי צדק, וזהו האירוע הדומה היחיד הידוע בעשור זה.
מפני שהאירוע יתרחש קרוב מאוד לשמש, לא יהיה אפשרי לראות אותו בעין בלתי מזוינת.
12 ביוני – ספרים, סרטים ועבודות נוספות שפורסמו ב-1994 יחלו להיות ברשות הציבור בארצות הברית.
8 במאי – מעבר כוכב חמה על פני השמש.
על פי הערכות הפורום הכלכלי העולמי לשנת 2014, תהיה ראייה עולמית להשגת שוויון מגדרי מלא בשוק העבודה, ובלבד שהמגמה של ביטול אי-השוויון המגדרי בשוק העבודה בתקופה 2005 – 2014 תימשך ללא הרף.
29 בפברואר – בפעם הראשונה מאז תחילת השימוש בלוח הגרגוריאני, יום רביעי של האפר יתרחש ב-29 בפברואר.
22 במאי – יתרחש ליקוי חמה מלא.
15 בנובמבר – יתרחש ליקוי חמה טבעתי.
2096 תהיה השנה המעוברת האחרונה במאה ה-21, מאחר ש-2100 מתחלק ב-100 ולכן אינו שנה מעוברת.
ב-2096 ימלאו 1100 שנה להקמתו של מנזר פאנונהאלמה.
ב-2096 ימלאו 1200 שנה להתיישבות המדיארים במרכז אירופה.
האסטרואיד 2015 RR245 יהיה הכי קרוב אל השמש (34 יחידות אסטרונומיות).
קפסולת זמן שנאטמה 100 שנה קודם לכן, אמורה להיפתח באינר הארבור של בולטימור כדי לחגוג 300 שנה להתאגדותה כעיר.
7 במאי – יום העצמאות ה-150 של ישראל.
10 בנובמבר – מעבר כוכב חמה על פני השמש.
83% מיער האמזונאס יכול עדיין להיות הרוס.
משכנתת 99 השנים עבור אולפני קאופמן אסטוריה בניו יורק סיטי עתידה להסתיים.
בסוף המאה ה-21 ההשפעות של עליית גובה פני הים מתחילות להראות.
אזורים פגיעים כמו הולנד, הודו וכל ערי החוף בעולם הן הראשונות שחשות את ההשפעה.
העולם צפוי להתחיל לפתח מטבע עולמי.
מרכז הדלי לחיזוי ומחקר אקלים צופה שפחמן באטמוספירה יכול לעלות ל-774 סל"ד במסלול מודל "עסקי כרגיל".
1 באוקטובר – יום העצמאות ה-150 של הרפובליקה העממית של סין.
31 בדצמבר – על פי מכון העתיד של האנושות, יש סיכוי של 19% להכחדה אנושית בשלב זה.
31 בדצמבר – צפויה להיפתח קפסולת זמן במוזיאון ארץ ישראל.
בפרומתאוס, החללית ששוגרה על ידי כדור הארץ תגיע לכוכב הלכת LV-233 בשנת 2093.
אירועי הפרק השלישי בספר The Outward Urge של ג'ון וינדהם מתרחשים ב-2094. בספר, ברזיל תצא בשנה זו לטיסה מאוישת למאדים.
אלבום הקונספט Time של Electric Light Orchestra מבוסס בחלקו על אירועים משוערים שיקרו בשנה זו.
הספר "2095" מסדרת הספרים Time Warp Trio מתרחש בשנה זו.
הווידאו קליפ לשיר "California Love" של טופאק שאקור וד"ר דרה מבוסס על שנה זו.
האירועים של משחק הלחימה One Must Fall: 2097 מתרחשים בשנה זו.
האירועים של משחק המרוצים העתידני Wipeout 2097 מתרחשים בשנה זו.
האירועים של משחק המחשב X-Kaliber 2097 מתרחשים בשנה זו.
האירועים של משחק המחשב Crystalis מתרחשים בשנה זו.
שנות ה-90 היא סדרת טלוויזיה ישראלית מסוגת קומדיית מצבים, העוסקת בקורות משפחתו של שלום אסייג ומציגה בצורה קומית-עדתית את החברה שאפיינה את ישראל בשנות ה-1990. הסדרה שודרה ברשת 13 וממשיכה את העלילה, הדמויות והמאפיינים של הסדרה "שנות ה-80".
התסריטאי הראשי הוא דניאל אסייג שמככב בסדרה בתפקיד אביו שלום אסייג, ואחיינו של התסריטאי הראשי של הסדרה שנות ה-80, מני אסייג.
בשנת 2023 יצא הסרט המבוסס על הסדרה, כמו הסרט שהיה אמור לצאת על שנות ה-80. בסרט יש דמויות חדשות שלא מככבות בסדרה, למשל: אדם הלון בתפקיד "נביל", עלי עלי בתפקיד "אחמד", אליאס עבוד בתפקיד "מרוואן".
הסרט נקרא "ההילולה" ועלה לאקרנים ב-13 ביולי 2023. לסרט יצא המשכון בשם "ההילולה 2 – החתונה".
בעקבות הצלחת הסדרה "שנות ה-80", פרסם שלום אסייג, יוצר הסדרה, שלסדרה תהיה סדרת המשך: "שנות ה-90", שתמשיך את עלילות הדמויות בשנות ה-1990.
הסדרה עוסקת במשפחת אסייג וממשיכה את עלילת "שנות ה-80", חמש שנים אחרי, לשנת 1993 וגם בשנת 1991 באחד הפרקים שעוסק במלחמת המפרץ.
פרוספר עובד כצבעי בשייטת 13 ולאחר מכן הלך לעבוד בתור יושב ראש מועצה הדתית של טירה.
בהמשך פוטר כי לא רצה לסגור את המקלט של הבית כנסת בעקבות ההוראה של הרב טפירו כי הדיירים רצו לפתוח שם מתחם של פינג פונג בהמשך הדיירים ויתרו והרב טפירו רצה שפרוספר יחזור לתפקיד שלו אבל הוא לא רצה כי הוא רצה לחזור לשייטת.
שלום עובד בצוות בידור באילת ומכיר את אשתו לעתיד, רקדנית אנגלייה בשם בקי.
בהמשך העונה שלום התחתן עם בקי ולאחר מכן נולד בנו הבכור דניאל.
הוא מופיע לראשונה במועדון הסטאנדאפ החדש הקאמל קומדי קלאב.
הוא עוזב את המלון והולך לנסות את מזלו בערוץ 2 החדש.
העונה מסתיימת כששלום ובקי מתגרשים לאחר שצחק על בקי בטלוויזיה אצל מרגול.
הקריירות בהם עוסקים בני המשפחה ישתנו בהתאם למה שאירע במציאות.
ממוקה משכיר את המכולת לגידי וקונה אולם אירועים ומנהל את האולם, בהמשך פיטוסי נכנס שותף עם ממוקה וויטלי באולם, ממוקה וויטלי פותחים עם ציון קורקוס עסק באולם של אכול כפי יכולתך העסק נכנס לחובות ומנוקה נאלץ לסגור את האולם וחזר לעבוד אצל גידי.
גידי משכיר ממוקה את המכולת ובתמורה להנחה על השכירות של המכולת גידי שוכר את אברמי בן דוד של ממוקה, בהמשך גידי מפטר את אברמי ומעסיק את ממוקה ואברהמי החל למכור חולצות.
חלבי עוזב את הכבלים הפירטים וישב בכלא וכשהשתחרר הפך לעובד סוציאלי, מורדי פותח בוטיק בגדים, בהמשך הוא יוצא מהארון לפני אביו והוא זורק אותו מהבית ולוקח לו את החנות, ולאחר מכן הם משלימים והוא מחזיר אותו הביתה ומחזיר לו את החנות.
ציון בנו של רב קורקוס נפלט מהישיבה מבני ברק ועבר לגור אצלם בהמשך הוא הופך להיות משגיח כשרות ובהמשך פוטר.
גלי אח של חלבי מגיע לטירה בהתחלה הם לא מדברים ואחר כך הם משלימים, בהמשך יוצא עם פרח הבת של פנסו, גרישה פותח מעדנייה ומנסה להשיג תעודת כשרות.
זאת העונה האחרונה של הסדרה ויש בה 22 פרקים, בשתי הסדרות ביחד יש בסך הכל 122 פרקים, זה כולל את העונה הראשונה ואת "שנות ה-80".
בעונה הזאת פרוספר חולם על סבו רבי אוחנונה שמשביע אותו שיעלה את העצמות שלו ממרוקו לארץ הוא עושה מאמצים רבים כדי שזה יקרה, שלום מוציא את הקלטת הראשונה שלו של ההופעה שלו הוא נהיה מוכר בתעשיית הבידור והוא גם מכיר את חברתו הרוסיה אלינה ומגדל את בנו דין (בהמשך דניאל).
שלום מחפש דירה ועובר לגור עם גלעד שהוא צייר אתאיסט ועם מורדי.
בקי שבה לאילת ונכנסת להיריון שני מאסף.